Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény 19. §-a és
Paragraph Index: 1090

26. § (4) bekezdése alapján az alábbi ajánlást teszem: — A törvényes minősítési eljárás az államtitokká minősítés mellőzhetetlen törvényi feltétele. A törvényes minősítési eljárás az információszabadság korlátozásának alapvető eljárásjogi garanciája, ezért a minősítéssel kapcsolatos olyan lényeges eljárási és formai jogsértések, melyek következményeként a minősíteni kívánt adathordozón a minősítés szándéka sem ismerhető fel, tekintet nélkül további feltételekre, kizárják az államtitokká minősítés törvényességét. — Felkérem a közigazgatási és egyéb hatóságokat, hogy eljárásaik során vegyék figyelembe, hogy a bős-nagymarosi vízlépcsőrendszerrel kapcsolatos keretmegállapodás tervezetének államtitokká minősítése törvényesen nem történt meg. — Felkérem a belügyminisztert, hogy az államtitokról és a szolgálati titokról szóló 1995. LXV. törvény 25. §-ában 1999/79/II. szám meghatározott felügyeleti jogkör alapján fokozottan kísérje figyelemmel az erre jogosított szerveknél a titokminősítés rendjét. Budapest, 1998. július 24. Dr. Majtényi László (250/K/1998) * * * A koncessziós szerződések nyilvánosságával kapcsolatos adatvédelmi biztosi a j á n l á s I. A vizsgálat megindítása A Magyar Autóklub Jogi és Érdekvédelmi Bizottságának elnöke beadvánnyal fordult az adatvédelmi biztoshoz, melyben állásfoglalást kért arról, hogy nyilvános-e a Közlekedési, Hírközlési és Vízügyi Minisztérium, valamint az Első Magyar Koncessziós Autópálya Rt. (ELMKA) között az M1/M15-ös autópálya építésére és üzemeltetésére vonatkozó koncessziós szerződés tartalma. A beadványozó álláspontja szerint sem a gazdasági társaság, sem pedig a szerződést aláíró minisztérium üzleti érdeke nem előzheti meg a közérdekű adatok nyilvánosságához fűződő érdeket. Ezt az álláspontot támasztja alá az ELMKA elnökének az indítványozó által becsatolt „Autósélet” című lapban tett nyilatkozata is, mely szerint „mivel a közszolgáltatással kapcsolatos dolgoknak átláthatóknak kell lenniük, a szerződést — elvileg — bárki megnézheti”. Az üggyel kapcsolatban álláspontja kifejtésére kértem a közlekedési, hírközlési és vízügyi minisztert. A miniszter megbízásából válaszoló közigazgatási államtitkár kifejtette, hogy a koncessziós szerződés egy jogintézmény, nem pedig tény, ennélfogva nem tekinthető adatnak, melyre ezért nem vonatkozik a személyes adatok védelméről és a közérdekű

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes